บนห้าง Big-C ราชดำริ นิวคุงได้ไปเจอร้านขายน้ำที่ชื่อว่า Iceken ที่ขายเครื่องดื่มแนวๆชานมไข่มุกในราคาที่ถูกมากๆ เลยเอามารีวิวซะเลย
ร้านจะตั้งอยู่ที่ชั้น 4 ของห้าง Big-C อยู่โซนด้านหลังที่จะออกไปเจอลานจอดรถและยำแซ่บ ใกล้กับบันไดเลื่อน หาร้านไม่ยาก
หน้าร้านก็ดูสะอาด มีพนักงานขายอยู่คนเดียว แต่คนก็มาเรื่อยๆ ทำสบายๆ ไม่นานก็ได้กินแล้ว

เมนูของร้านแม้ว่าจะมีไม่เยอะเท่ากับร้านใหญ่ๆ แต่ก็มีเมนูหลักๆให้กินตามเสต็บ ไม่ว่าจะเป็น ชานม โกโก้ กาแฟ ชาผลไม้ รวมๆแล้วก็เกือบ 20 รายการเลย
ราคาเครื่องดื่มต่อแก้วก็เริ่มที่แก้วละ 25 บาทเท่านั้น ถูกมากๆ สำหรับราคาขึ้นห้าง

วันนี้นิวคุงสั่งกินเป็นเมนู ชาเสาวรสใส่ไข่มุก กิน
รสชาติชาเสาวรสนั้น มีรสเปรี๊ยวหวานสดชื่นเลย รสเสาวรสเด่นมาก รสเปรี๊ยวที่เด่นและเข้มทำให้กินแล้วสดชื่นอร่อย กินแล้วตาสว่างเลย
นอกจากนี้ตัวไข่มุกก็มีความหนียวหนึบอร่อย และให้มาเยอะมาก  กินแล้วมีความหวานในตัว ตัดกับรสชาติเปรี๊ยวของชาเสาวรส เข้าคู่กันได้ดี

สรุปโดยรวม (เต็ม 10)
ให้ 7 คะแนนครับ รสชาติโดยรวมๆแล้วโอเค ทานง่าย ราคาเบาๆ 

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  17 / 4 / 57
